Mora wa Modimo a ka tsamaya sebaka se se le le le pele a ka hlokomela hore ke mora wa Modimo. Hantle feela Mokreste pale ya hae e tshwana le pale ya ntsu e nnyane e qhotseditsweng tlasa kgoho. O ya tseba hore ntsu e hlalosa mokreste wa sebele. Ho lokile, molemi o ile a fumana lehe la ntsu robeng sa ntsu mme a fihla a leqhotsisa tlasa kgoho. Ha nako entse e tsamaya kgoho ya qhotsa. Ditsuonyana tsa tswa tsa tsamaya hantle feela le mma tsona dintse difata fata bakeng sa dijo. Mme ya kgona ho ipatlela dijo empa e ne e ferekane ka se etsahalang ka yona. Empa ka tsatsi le leng, ho tloha ka tsela ya mma yona wa ntsu ya ileng a behela lehe. Mme a theoha ka potlako a hweletsa hodimo ka lentswe la hae hore a fofe a tle ho yena. E ne eso utlwe ntsu e lla, empa ha e utlwa lentswe leo se seng sa etsahala ka ho yena mme ya mamedisa lentswe leo. Empa ene ele boi ho ka leka. Hape mma yona a hweletsa hore a nyolohe ho yena sebakeng. Yaba e ya araba e re eya tshaba. Hang hape ya hweletsa, hore e leke. Ya o tlanya mapheo a yona, mme ya araba mma yona, ya fofela hodimo ho mma yona. O ya bona e ne entse ele ntsu. E ne eleka hoba tsuonyana empa ena le pelaelo. Empa re utlwile pitso ya Ntsu e kgolo. MME HANG HA MORA WA SEBELE WA MODIMO A UTLWA LENTSWE KA MOYA, le yena, o tla hlokomela hore a balehele Ntsung e kgolo Moporofeta le hoba le Yena ka ho sa yeng kae ya dutseng tulong tse phahameng le Kreste Jesu.